পিটার মাউরা বলেন, এই অঞ্চল সফর করে তিনি একটা ধারণা নিয়ে যাচ্ছেন, যেখানে মানুষ কিভাবে বসবাস করছে তার একটা চিত্র রয়েছে। কক্সবাজারে রোহিঙ্গা ক্যাম্প সফরের অভিজ্ঞতা বর্ণনা করে পিটার মাউরা বলেন, এক অবর্ণনীয় দুঃখ-কষ্টের মধ্যে তারা রয়েছে। বর্ষাকাল আসছে। তারা কিভাবে এই ক্যাম্পগুলোতে থাকবে? তারা তো দেশেও ফিরতে পারছে না। রাখাইনের অবস্থাও দেখে এসেছি। সেখানকার পরিস্থিতি ভালোÑ সেটাই বা কি করে বলি। একটা গ্রামে গিয়ে দেখেছি, ৯ হাজার বাসিন্দার মধ্যে মাত্র ২ হাজার অবস্থান করছে। হিন্দু, মুসলিম, খ্রিস্টানদের সঙ্গে কথা বলেছি। সবার এক কথা, চরম সামাজিক বিশৃঙ্খলা রয়েছে। স্থানীয় অর্থনীতির ভিত একদম ভেঙ্গে দেয়া হয়েছে। মানুষজনকে সাহায্যের ওপর নির্ভরশীল করা হয়েছে। পিটার মাউরা টেকসই পরিবেশ নিশ্চিত করা, অর্থনৈতিক বিনিয়োগ, আন্তর্জাতিক মানবিক আইন মেনে চলার মধ্যেই রোহিঙ্গা সংকটের সমাধান নিহিত রয়েছে বলে মন্তব্য করেন। -ভয়েস অব আমেরিকা।